Polisieman, SAID-werknemer vas oor dwelms | Maroela Media
Polisieman, SAID-werknemer vas oor dwelms
'n Polisiebeampte en 'n werknemer van die Suid-Afrikaanse Inkomstediens (SAID) is in hegtenis geneem nadat hulle glo dwelms by die Lebombo-grenspos in Mpumalanga gesteel het.
Kol. Leonard Hlathi, woordvoerder van die polisie, sê die polisiebeampte het 'n minibustaxi van Mosambiek af deursoek terwyl die bestuurder sy ID gaan laat stempel het. Die beampte het 'n emmer vol kokaïne met 'n straatwaarde van R3 miljoen in die taxi gevind. Die polisiebeampte het glo 'n werknemer van die SAID, wat nie aan diens was nie, ontbied en hy het die dwelms na sy huis geneem. Die polisie het egter reeds vroeër 'n wenk gekry oor die minibustaxi wat die land gaan binnekom en die beampte is in hegtenis geneem. Hlathi sê die konstabel het hulle na die SAID-werknemer se huis geneem en hy is ook in hegtenis geneem terwyl daar op die dwelms beslag gelê is. Die taxibestuurder is ook later in hegtenis geneem. Die verdagtes sal Donderdag in die Komatipoort-landdroshof verskyn.
Man vas na moord op polisie-vriendin
Bloulig-tiener moet glo aangekla word; Mmemezi was laat vir vergadering
WATter woord pluk jy uit Afrikaans se boord?
Dankietog nou kan ons ook bietjie saam gesels hier in Komatipoort. Gebeur hoeka niks … Welgedaan aan die ouens wat wakker geslaap het om die wetters te vang. Dit kon in onskuldige kinders kinders/jongmense se hande geval het
Ja Eben jy moet maar alleen gesels. Sien hulle het al vanoggend twee van my kommentare verwyder. Seg weer . Skelm steel van skelm en word deur skelm gevang omrede die omkoop geld nie genoeg was nie. Saak word uit hof gegooi, geen bewys stukke. Alles reeds verkwansel.
Ja seg net. Kyk watse karre die polisie wat by die grenspos ry. Dink jy hulle kan dit koop met hulle salaris? Daai karre gebruik meer petrol as wat hulle pay kry.